Foto: Sputnik 2016 yilning 21 sentabr kuni BMT Bosh Assambleyasining 71-sessiyasi ishida ishtirok etish uchun Nyu-York shahriga tashrif buyurgan O‘zbekiston Respublikasi Tashqi ishlar vaziri Abdulaziz Komilov diniy erkinlik sohasida AQShning alohida topshiriqlar bo‘yicha Elchisi Devid Sapershteyn bilan uchrashdi. Bu haqda O‘zbekiston TIV saytida xabar berilgan. Muloqot chog‘ida diniy erkinlikni ta’minlash sohasidagi hamkorlikka doir masalalar yuzasidan fikr almashildi. Uchrashuvda tomonlar konstruktiv va o‘zaro hamjihatlik ruhida muloqotni davom ettirishga tayyor ekanliklarini ta’kidlagan.